CELEX: 32018D1688
Language: bg
Date: 2018-11-07 00:00:00
Title: Решение за изпълнение (ЕС) 2018/1688 на Комисията от 7 ноември 2018 година за предоставяне на дерогации на Словакия във връзка с предаването на статистически данни по реда на Регламент (ЕО) № 1099/2008 на Европейския парламент и на Съвета относно статистиката за енергийния сектор (нотифицирано под номер С(2018) 7304) (Текст от значение за ЕИП.)

9.11.2018   
               
               
                  BG
               
               
                  Официален вестник на Европейския съюз
               
               
                  L 279/38
               
            
         РЕШЕНИЕ ЗА ИЗПЪЛНЕНИЕ (ЕС) 2018/1688 НА КОМИСИЯТА
         от 7 ноември 2018 година
         за предоставяне на дерогации на Словакия във връзка с предаването на статистически данни по реда на Регламент (ЕО) № 1099/2008 на Европейския парламент и на Съвета относно статистиката за енергийния сектор
         
            
               (нотифицирано под номер С(2018) 7304)
            
         
         (само текстът на словашки език е автентичен)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1099/2008 на Европейския парламент и на Съвета от 22 октомври 2008 г. относно статистиката за енергийния сектор (1), и по-специално член 5, параграф 4 и член 10, параграф 2 от него,
         като има предвид, че:
         
                     (1)
                  
                  
                     Словакия подаде искане за получаване на дерогации от задължението да предава на Комисията (Евростат) националните статистически данни, посочени в член 4 от Регламент (ЕО) № 1099/2008. Искането се отнася до предаването на статистически данни за дела на възобновяемите отпадъци от промишлените отпадъци и топлината от околната среда.
                  
               
                     (2)
                  
                  
                     Информацията, предоставена от Словакия, обосновава твърдението, че събирането на посочените статистически данни ще доведе до прекалена тежест за респондентите в тази държава членка, особено във връзка с необходимостта да се коригират новите класификации и да се разработи нова методика в нейната националната статистика с цел да се намали тежестта за респондентите при събирането и обобщаването на исканите данни. Поради тази причина дерогациите следва да се предоставят.
                  
               
                     (3)
                  
                  
                     Мерките, предвидени в настоящото решение, са в съответствие със становището на Комитета на Европейската статистическа система,
                  
               ПРИЕ НАСТОЯЩОТО РЕШЕНИЕ:
         
            Член 1
            На Словакия се предоставят следните дерогации от разпоредбите на Регламент (ЕО) № 1099/2008:
            
                        а)
                     
                     
                        от представянето на резултати за референтната 2017 година по точка 5.2.11.6 от приложение Б относно статистиката за възобновяемата енергия;
                     
                  
                        б)
                     
                     
                        от представянето на резултатите за референтните години 2017, 2018 и 2019 по точки 5.2.3, 5.2.6, 5.2.8.1, 5.2.8.2 и 5.2.8.5 от приложение Б относно статистиката за възобновяемата енергия (включваща всички агрегирани показатели за продуктите, определени в точка 3.5.8.1.7 „Дял на възобновяемите отпадъци от промишлените отпадъци“ и точка 3.5.9 „Топлина от околната среда“ от приложение А).
                     
                  
         
            Член 2
            Адресат на настоящото решение е Словашката република.
         
         
            Съставено в Брюксел на 7 ноември 2018 година.
            
               
                  За Комисията
               
               Marianne THYSSEN
               
                  Член на Комисията
               
            
         
         
            (1)  ОВ L 304, 14.11.2008 г., стр. 1.